**ОСНОВНО УЧИЛИЩЕ „ИВАН ВАЗОВ”-с. УСТРЕМ**

**ПРОГРАМА**

**ЗА ОСЪЩЕСТВЯВАНЕ НА ВЗАИМОДЕЙСТВИЕ НА УЧИЛИЩЕТО С РОДИТЕЛИТЕ**

**Учебна 2023/2024 год.**

Семейството на XXI век пренарежда ценности, родителите са все по- тревожни, неуверени и неподготвени да изпълняват своята възпитателна роля, която компенсират със свръхочаквания към учителите, а това пък поражда мнителност и недоверие към педагозите. Учителите на XXI век също все още търсят своя нов облик, от тях се иска нов тип педагогически умения - за управление на конфликти, за общуване с родителите и т.н. Пътят към взаимодействието между семейството и училището минава през реалните партньорски взаимоотношения, които могат да се изградят само чрез овладяване на изкуството на "мирното, ненасилствено общуване". Негови ключови елементи са: уважение и признание към другия, умение да сдържаш отрицателните си реакции и съмнения, емпатия, толерантност, овладяване на проекциите за отсрещния човек, откриване на потребностите му и способност за постигане на компромис. Този принцип трябва да се усвоява и редовно да се развива съвместно между родители и учители чрез общи дейности. В основата на взаимодействието между семейството и училището трябва да лежат принципите на взаимното доверие и уважение, поддръжка и помощ, търпение и търпимост един към друг.

В основата на настоящата програма е **Стратегията за възпитателната работа в образователните институции 2019- 2030 г. на министерството на образованието и науката.** Тя е продиктувана от желанието на училищния екип да потърси начини да контактува по-активно с родителите и да ги въвлича в училищни проекти и дейности. Очакванията са родителите да осъзнаят своята съществена роля в образованието на своите деца и да настояват за по-активно участие, вместо да оставят всички решения и цялата отговорност изцяло на училището.

Основни принципи са принципите на взаимното доверие и уважение, поддръжка и помощ, законосъобразност, партньорство, координираност.

**Фактори**, които затрудняват реализирането на възпитателната работа в образователните институции, са:

- недостатъчност на компоненти с възпитателна насоченост в урочната дейност;

- слаба активност по отношение реализиране на извънкласни и извънучилищни дейности;

- недостатъчна ангажираност на учителите с възпитателна работа;

- недостатъчна подготвеност на учителите за осъществяване на възпитателна работа;

- неефективност на взаимодействието между образователната институция и семействата;

- разминавания в очакванията между образователните институции и семействата по отношение на това кой е отговорен за възпитанието на децата;

- неефективност на взаимодействието между образователните институции и други социални организации, реализиращи възпитателни дейности;

- противоречивост на ценностната насоченост и нравственото възпитание при осъществяване на възпитателни взаимодействия в семейството и образователната институция.

**ЦЕЛИ**

1. Постигане на ефективно взаимодействие между училищната общност и родителите.

2. Преодоляване на взаимното недоверие и отчуждение между училището и семейството.

3. Изграждане на позитивна нагласа на родителите към училището.

4. Създаване на измерими критерии за сътрудничеството между училището и семейството.

**ЗАДАЧИ:**

1. Формиране на училищна политика за сътрудничество между училището и родителите.

2. Приобщаване на родителите за участие в училищните инициативи.

3. Подкрепяне заинтересоваността на родителите към учебно-възпитателния процес и превръщането им в партньори на училището.

4. Активно участие на родителите в обсъждането и решаването на

5. училищните проблеми.

6. Изграждане на умения за работа в екип.

7. Постигане на училищно-родителски договор за сигурна училищна среда.

8. Създаване на устойчив механизъм за приобщаване на семейството като неразделна част от възпитателно-образователния процес, за формиране на общочовешки ценности и добродетели за развитие на индивидуалността на ученика, за изграждане на свободна и морална личност, уважаваща законите и правата на останалата част от обществото.

**ОСНОВНИ НАПРАВЛЕНИЯ НА СЪТРУДНИЧЕСТВОТО НА УЧИЛИЩЕТО С РОДИТЕЛИТЕ:**

1. Училище за родители:

* родителски срещи и лектории;
* индивидуални и тематични консултации.

2. Въвличане на родителите в учебно- възпитателния процес:

* дни на отворените врати,
* открити уроци и извънкласни мероприятия;
* помощ в организацията и провеждането на извънкласни мероприятия, - развитие на материално-техническата база на училището.

3. Участие на родителите в управлението на образователно-възпитателния процес:

- участие на родителите в работата на училищния съвет; участие на заседания на обществения съвет.

**ФОРМИ НА ВРЪЗКА МЕЖДУ УЧИЛИЩЕТО И СЕМЕЙСТВОТО**

1. Индивидуални:

* посещения в дома;
* поканване в училище;
* индивидуални педагогически консултации;

- кореспонденция.

1. Групови:

-тематични консултации;

-мероприятия на класа;

-общоучилищни мероприятия.

1. Колективни:

-родителски срещи на класа;

-общоучилищни родителски срещи- в началото на учебната година и при необходимост;

-дни на отворените врати;

-празници.

**ДЕЙНОСТИ ЗА ОСЪЩЕСТВЯВАНЕ НА ОСНОВНИТЕ ЗАДАЧИ**

|  |  |  |  |
| --- | --- | --- | --- |
|  | **Дейност** | **Срок** | **Отговорник** |
| 1 | Запознаване на родителите с Правилника на училището, Училищния учебен план и Правилника за безопасни условия на труд, етичен кодекс | Мес. Х | Директор; учители |
| 2 | Запознаване на родителките с графиците за консултации: с родители, с ученици, график за контролни и класни работи, график за провеждане на спортни дейности и на допълнителния час по  ФВС | Мес. Х | Директор; учители |
| 3 | Включване на родители при изработване на експонати за участия в конкурси и състезания – Коледа, коледен базар, за изработване на мартеници и др. | През годината | Директор; учители |
| 4 | Редовно подаване на информация на сайта на училището за проведените и провеждащите се инициативи. | През годината | директор |
| 5 | Провеждане на тематични родителски срещи по класове, споделяне на добри практики в общуването между училище и родители и търсене на възможности за ползването им в нашата училищна среда. | През годината | Класни ръководители |
| 6 | Постоянен контакт лично или чрез телефонни | През годината | Класни |

|  |  |  |  |
| --- | --- | --- | --- |
|  | разговори с родители/ настойници и информиране за успех на ученика, дисциплината, взаимоотношенията, проблеми, изразяване на задоволство и/или недоволство от дадена проява и/или поведение. |  | ръководители |
| 7 | Търсене на всякакъв контакт и общуване с родителите за постигане на по-висока мотивация за учене , по-висок успех, по-добра дисциплина, намаляване на броя на безпричинни / неуважителни отсъствия. | През годината | Класни ръководители |
| 8 | Посещения по домовете на ученици в неравностойно положение и оказване на нужната морална и материална помощ. | През годината | Класни ръководители |
| 9 | Търсене на съдействие на родители при поддържане на материалната база в училище, при подготовка за новата учебна година и необходимост от помощ за почистване и подреждане. | През годината | Класни ръководители |
| 10 | Насърчаване на родителите да се включват в научаването на уроците и домашните занимания и проектите на децата си; | През годината | Класни ръководители |
| 11 | Участие на родителите в класната стая като помощник-учители или организатори на извънкласни дейности | През годината | Класни ръководители |
| 12 | Консултиране с мнението на родителите, активно участие на родителите във вземането на решения, засягащи учебния процес; | През годината | Класни ръководители |
| 13 | Организиране на кампании за важността от четенето; раздаване на безплатни книжки; стимулиране на родителите да четат и драматизират приказките и детските книжки заедно с децата си в училище, които осъществяват връзката с по-нататъшния интерес у децата към книгите и ученето като цяло. | През годината | Класни ръководители |

**КРИТЕРИИ И ИНДИКАТОРИ ЗА ОТЧИТАНЕ РАБОТАТА С РОДИТЕЛИТЕ**

|  |  |  |
| --- | --- | --- |
| **Критерии** | **Показатели** | **Индикатори** |
| Подобряване на взаимодействието между училището и родителите . | *Участия в извънучилищни дейности* | *Отразявания в сайта на училището* |
|  | *Участия в училищните тържества* |  |
| Изграждане на доверие между училището и семейството. | *Позитивна дисциплина* |  |
| *Екипна работа* |  |
| Изграждане на позитивна нагласа на родителите към училището | *Осъществен личен контакт с родители /настойници или получени писмени уверения за информираност* | *Отразявания в дневника на класа* |
| *Подобрени обучителни резултати* | *Справка за резултати от учебната работа* |
| *Резултати от НВО ; поправителни изпити* | *Относителен дял ( в %) на учениците, успешно положили изпитите от НВО към общия брой ученици.*  *Относителен дял ( в %) на учениците на поправителен изпит към общия брой ученици* |
| Търсене на добри практики и съвременни форми за извънкласна дейност, като при подготовката и осъществяването им се включват и родителите. | *Участия в извънучилищни дейности* | *Брой мероприятия, брой ученици участвали в тях. резултати от дейностите. Брой ученици и постигнати резултати* |
| *Участия в училищните тържества* |  |
| *Успешно изготвени и реализирани проекти* | *Получени резултати и лично удовлетворение при участия в състезания, конкурси и други извънучилищни съревнования* |

Настоящата програма е отворена. Възможни са допълнения и корекции.

Директор:. Христина Петкова